CELEX: 32018R1646
Language: fi
Date: 2018-07-13 00:00:00
Title: Komission delegoitu asetus (EU) 2018/1646, annettu 13 päivänä heinäkuuta 2018, Euroopan parlamentin ja neuvoston asetuksen (EU) 2016/1011 täydentämisestä toimilupahakemuksessa ja rekisteröintihakemuksessa ilmoitettavia tietoja koskevilla teknisillä sääntelystandardeilla (ETA:n kannalta merkityksellinen teksti.)

5.11.2018   
               
               
                  FI
               
               
                  Euroopan unionin virallinen lehti
               
               
                  L 274/43
               
            
         KOMISSION DELEGOITU ASETUS (EU) 2018/1646,
         annettu 13 päivänä heinäkuuta 2018,
         Euroopan parlamentin ja neuvoston asetuksen (EU) 2016/1011 täydentämisestä toimilupahakemuksessa ja rekisteröintihakemuksessa ilmoitettavia tietoja koskevilla teknisillä sääntelystandardeilla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU) N:o 596/2014 muuttamisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1011 (1) ja erityisesti sen 34 artiklan 8 kohdan,
         sekä katsoo seuraavaa:
         
                     (1)
                  
                  
                     Tässä asetuksessa määritetään, mitä tietoja toimivaltaisen viranomaisen olisi saatava vertailuarvojen hallinnoijan toimilupa- tai rekisteröintihakemuksen yhteydessä. Hakijan tai tarjottavien ja unionissa käytettäviksi tarkoitettujen vertailuarvojen ominaispiirteet ovat tällöin määrääviä tekijöitä. Toimilupa- ja rekisteröintihakemuksessa ilmoitettavien tietojen tarkentaminen yhtenäistää ja johdonmukaistaa hakemusmenettelyä kaikkialla unionissa.
                  
               
                     (2)
                  
                  
                     Toimivaltaisen viranomaisen kannalta on tärkeää saada tässä asetuksessa säädetyt tiedot, jotta se voi arvioida, täyttävätkö toimilupaa tai rekisteröintiä pyytävän hakijan käyttöön ottamat järjestelyt asetuksessa (EU) 2016/1011 säädetyt vaatimukset.
                  
               
                     (3)
                  
                  
                     Hakijaa olisi vaadittava esittämään tiedot omistajiensa toiminnasta sekä emoyritystensä omistuksista, jotta toimivaltainen viranomainen pystyy arvioimaan, saattavatko vertailuarvoja koskevasta toiminnasta ja hakijan omistajien liiketoiminnallisista intresseistä mahdollisesti aiheutuvat eturistiriidat vaikuttaa hakijan riippumattomuuteen vertailuarvon laskennassa ja heikentää siten vertailuarvon tarkkuutta ja koskemattomuutta.
                  
               
                     (4)
                  
                  
                     Hakijan olisi annettava tietoja hallintoelintensä rakenteesta, toiminnasta ja riippumattomuudesta vertailuarvon laskennassa, jotta toimivaltainen viranomainen pystyy arvioimaan, onko hallinto- ja ohjausrakenteen avulla mahdollista varmistaa hakijan riippumattomuus vertailuarvon laskennassa sekä välttää ja hallita eturistiriitoja.
                  
               
                     (5)
                  
                  
                     Hakijan olisi annettava tietoja toimintatavoistaan ja menettelyistään, joita se käyttää vertailuarvojen tai vertailuarvoryhmien tarjontaan liittyvien eturistiriitojen tunnistamiseksi, hallitsemiseksi, vähentämiseksi ja ilmoittamiseksi. Kriittiset vertailuarvot ovat järjestelmän kannalta tärkeämpiä, ja siksi hakijan olisi toimitettava toimivaltaiselle viranomaiselle niitä koskeva ajantasainen eturistiriitaluettelo sekä selostus siitä, miten kyseisiä eturistiriitoja hallitaan.
                  
               
                     (6)
                  
                  
                     Jotta toimivaltaisella viranomaisella olisi mahdollisuus arvioida sisäisen valvontarakenteen sekä valvonta- ja vastuuvelvollisuuskehyksen asianmukaisuutta ja vakautta, hakijan olisi annettava tiedot vertailuarvon tai vertailuarvoryhmän tarjonnan seurannassa sovelletuista toimintatavoista ja menettelyistä. Tiedot ovat tarpeen, jotta toimivaltainen viranomainen voi arvioida, täyttävätkö kyseiset toimintatavat ja menettelyt asetuksen (EU) 2016/1011 vaatimukset.
                  
               
                     (7)
                  
                  
                     Hakemukseen olisi sisällytettävä myös tiedot, joilla osoitetaan toimivaltaiselle viranomaiselle, että hakijan tarjoamien vertailuarvojen määrittämiseen käytettävien syöttötietojen valvonta on riittävää ja takaa kyseisten tietojen edustavuuden, tarkkuuden ja koskemattomuuden ja että vertailuarvojen laskennassa sovellettavat menetelmät täyttävät kaikilta ominaisuuksiltaan asetuksen (EU) 2016/1011 vaatimukset.
                  
               
                     (8)
                  
                  
                     Hakijan olisi toimitettava toimivaltaiselle viranomaiselle kuvaus tarjotusta tai tarjottavaksi aiotusta vertailuarvosta tai vertailuarvoryhmästä sekä asianomaisesta vertailuarvon tyypistä asetuksen (EU) 2016/1011 säännösten mukaisesti, jotta toimivaltainen viranomainen pystyisi arvioimaan vertailuarvon edustavuutta verrattuna taloustilanteeseen, jota kyseisen arvon on tarkoitus mitata. Tyyppi, johon vertailuarvo kuuluu, olisi arvioitava hakijan parhaan tiedon mukaan ja ilmoitettava mainitsemalla myös käytetyt tietolähteet, jotta toimivaltainen viranomainen saisi käsityksen perustana olevien tietojen luotettavuudesta ja kattavuudesta.
                  
               
                     (9)
                  
                  
                     Jos hakija on luonnollinen henkilö, toimilupa- tai rekisteröintihakemuksen sisällölle olisi asetettava erilliset vaatimukset, koska tällaisella hallinnoijalla on varsin erilainen organisaatiorakenne kuin oikeushenkilöillä.
                  
               
                     (10)
                  
                  
                     Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen on toimittanut komissiolle.
                  
               
                     (11)
                  
                  
                     Euroopan arvopaperimarkkinaviranomainen on järjestänyt avoimia julkisia kuulemisia tämän asetuksen perustana olevista teknisten sääntelystandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä.
                  
               
                     (12)
                  
                  
                     Hallinnoijille olisi annettava tarpeeksi aikaa valmistella hakemuksia ja varmistaa tämän asetuksen sekä liitteessä tarkoitettujen teknisten sääntelystandardien vaatimusten noudattaminen. Sen vuoksi asetusta olisi alettava soveltaa kahden kuukauden kuluttua sen voimaantulosta,
                  
               ON HYVÄKSYNYT TÄMÄN ASETUKSEN:
         
            1 artikla
            Yleiset vaatimukset
            
               1.   Asetuksen (EU) 2016/1011 34 artiklan nojalla esitettävän hakemuksen on sisällettävä tiedot, joihin kuuluvat tapauksen mukaan seuraavat tietoerät:
               
                           a)
                        
                        
                           liitteessä I luetellut tietoerät, kun kyseessä on toimilupaa hakeva oikeushenkilö;
                        
                     
                           b)
                        
                        
                           liitteessä II luetellut tietoerät, kun kyseessä on rekisteröintiä hakeva oikeushenkilö;
                        
                     
                           c)
                        
                        
                           liitteessä I luetellut tietoerät, kun kyseessä on toimilupaa hakeva luonnollinen henkilö, lukuun ottamatta liitteessä I olevan 1 kohdan c, f, h ja i alakohdassa lueteltuja tietoja;
                        
                     
                           d)
                        
                        
                           liitteessä II luetellut tietoerät, kun kyseessä on rekisteröintiä hakeva luonnollinen henkilö, lukuun ottamatta liitteessä II olevan 1 kohdan c, f, h ja i alakohdassa lueteltuja tietoja.
                        
                     
            
               2.   Hakemus voi sisältää vertailuarvoryhmän tasolla annettuja tietoja vain siinä tapauksessa, ettei yksikään ryhmään kuuluvista vertailuarvoista sisälly asetuksen (EU) 2016/1011 20 artiklan 1 kohdan mukaisesti laadittuun kriittisten vertailuarvojen luetteloon.
            
            
               3.   Jos hakija on jättänyt antamatta joitakin vaadittuja tietoja, hakemukseen on sisällytettävä selvitys siitä, miksi kyseisiä tietoja ei ole annettu.
            
            
               4.   Hakijan ei tarvitse toimittaa, tapauksen mukaan, liitteessä I tai liitteessä II olevan 1 kohdan f–j alakohdassa lueteltuja tietoja, mikäli hakija kuuluu jo kyseisessä jäsenvaltiossa saman toimivaltaisen viranomaisen harjoittaman valvonnan piiriin muun toiminnan kuin vertailuarvojen tarjonnan osalta.
            
         
         
            2 artikla
            Vertailuarvotyypeistä ilmoitettavat tiedot
            
               1.   Kun kyseessä ovat hakijan tarjoamat muut kuin merkittävät vertailuarvot, hakija voi toimittaa niitä koskevat liitteessä I olevassa 6 kohdassa tai, tapauksen mukaan, liitteessä II olevassa 6 kohdassa vaaditut tiedot yhteenvetona.
            
            
               2.   Kriittisiä ja merkittäviä vertailuarvoja tarjoavien yhteisöjen, joita ei valvota, on toimitettava liitteessä I luetellut tiedot.
            
            
               3.   Valvottujen yhteisöjen, jotka tarjoavat ainoastaan muita kuin kriittisiä vertailuarvoja, on toimitettava liitteen II ensimmäisessä sarakkeessa luetellut tiedot.
            
            
               4.   Hakijan, joka tarjoaa ainoastaan muita kuin merkittäviä vertailuarvoja, on toimitettava liitteen II toisessa sarakkeessa luetellut tiedot.
            
            
               5.   Hakijan, joka tarjoaa ainoastaan säänneltyihin tietoihin perustuvia vertailuarvoja, ei tarvitse toimittaa liitteessä I ja liitteessä II olevan 5 kohdan c alakohdassa, 6 kohdan a alakohdan iii alakohdassa ja 6 kohdan a alakohdan iv alakohdassa lueteltuja tietoja, sanotun kuitenkaan rajoittamatta 1–4 kohdan soveltamista.
            
            
               6.   Hakijan, joka tarjoaa ainoastaan korkokantojen vertailuarvoja, on toimitettava tämän asetuksen liitteissä luetellut tiedot ja tarkennettava, miten asetuksen (EU) 2016/1011 liitteessä I vahvistetut erityiset vaatimukset pannaan täytäntöön, kun asetuksen (EU) 2016/1011 liitteen I säännöksiä sovelletaan asetuksen (EU) 2016/1011 II osaston vaatimusten lisäksi tai sijasta mainitun asetuksen 18 nojalla.
            
            
               7.   Hakijan, joka tarjoaa ainoastaan hyödykkeiden vertailuarvoja, on toimitettava tämän asetuksen liitteessä I luetellut tiedot, jos se ei ole valvottu yhteisö tai jos se tarjoaa kriittistä vertailuarvoa. Jos se on valvottu yhteisö eikä yksikään sen tarjoamista vertailuarvoista ole kriittinen vertailuarvo, sen on toimitettava liitteen II ensimmäisessä sarakkeessa luetellut tiedot. Hakijan on tarkennettava, miten asetuksen (EU) 2016/1011 liitteessä II vahvistetut vaatimukset pannaan täytäntöön hyödykkeiden vertailuarvojen osalta, kun niihin sovelletaan asetuksen (EU) 2016/1011 II osaston sijasta liitettä II asetuksen (EU) 2016/1011 19 artiklan nojalla.
            
         
         
            3 artikla
            Toimintatapoja ja menettelyjä koskevat tiedot
            
               1.   Kaikkien hakemuksessa mainittujen toimintatapojen ja menettelyjen on sisällettävä tai niihin on liitettävä
               
                           a)
                        
                        
                           tiedot toimintatapojen ja menettelyjen hyväksymisestä ja täytäntöönpanosta vastaavan henkilön tai vastaavien henkilöiden henkilöllisyydestä;
                        
                     
                           b)
                        
                        
                           kuvaus siitä, miten toimintatapojen ja menettelyjen noudattamista seurataan, ja seurannasta vastaavien henkilöiden henkilöllisyys;
                        
                     
                           c)
                        
                        
                           kuvaus toimintatapojen ja menettelyjen rikkomisen vuoksi toteutettavista toimenpiteistä.
                        
                     
            
               2.   Konserniin kuuluva hakija voi täyttää 1 kohdan vaatimukset toimittamalla konserninsa toimintatavat ja menettelyt, jos ne koskevat vertailuarvojen tarjontaa.
            
         
         
            4 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 25 päivästä tammikuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 171, 29.6.2016, s. 1.
         
            (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
      
         
            LIITE I
            
               Asetuksen (EU) 2016/1011 34 artiklan mukaisessa toimilupahakemuksessa toimitettavat tiedot
            
            1.   YLEISET TIEDOT
            
                        a)
                     
                     
                        Hakijan täydellinen nimi ja oikeushenkilötunnus (LEI).
                     
                  
                        b)
                     
                     
                        Euroopan unionin alueella sijaitsevan toimipaikan osoite.
                     
                  
                        c)
                     
                     
                        Oikeudellinen asema.
                     
                  
                        d)
                     
                     
                        Verkkosivusto, jos sellainen on.
                     
                  
                        e)
                     
                     
                        Tiedot hakemuksen yhteyshenkilöstä:
                        
                                    i)
                                 
                                 
                                    nimi;
                                 
                              
                                    ii)
                                 
                                 
                                    tehtävänimike;
                                 
                              
                                    iii)
                                 
                                 
                                    osoite;
                                 
                              
                                    iv)
                                 
                                 
                                    sähköpostiosoite;
                                 
                              
                                    v)
                                 
                                 
                                    puhelinnumero.
                                 
                              
                  
                        f)
                     
                     
                        Jos hakija on valvottu yhteisö, tiedot sen nykyisestä toimilupatilanteesta, mukaan lukien toiminnot, joita varten sille on myönnetty toimilupa, sekä asianomainen toimivaltainen viranomainen sen kotijäsenvaltiossa.
                     
                  
                        g)
                     
                     
                        Kuvaus hakijan Euroopan unionissa harjoittamista, vertailuarvojen tarjonnan kannalta merkityksellisistä toiminnoista, jotka voivat olla finanssialan sääntelyn piiriin kuuluvia tai muita toimintoja. Lisäksi kuvaus siitä, missä näitä toimintoja harjoitetaan.
                     
                  
                        h)
                     
                     
                        Yhtiöjärjestys tai muut perustamisasiakirjat.
                     
                  
                        i)
                     
                     
                        Jos hakija kuuluu konserniin, sen konsernirakenne sekä omistuskaavio, josta käyvät ilmi emoyrityksen ja tytäryritysten väliset yhteydet. Kaaviossa olevat yritykset ja tytäryritykset on yksilöitävä niiden täydellisellä nimellä, yhtiömuodolla sekä sääntömääräisen kotipaikan ja päätoimipaikan osoitteella.
                     
                  
                        j)
                     
                     
                        Oma ilmoitus hyvästä maineesta, mukaan lukien seuraavat tiedot soveltuvin osin:
                        
                                    i)
                                 
                                 
                                    hakijaan kohdistuva kurinpidollinen tutkinta (paitsi jos tulos on hakijalle vapauttava);
                                 
                              
                                    ii)
                                 
                                 
                                    toimiluvan tai rekisteröinnin epääminen finanssivalvontaviranomaisen toimesta;
                                 
                              
                                    iii)
                                 
                                 
                                    toimiluvan tai rekisteröinnin peruuttaminen finanssivalvontaviranomaisen toimesta.
                                 
                              
                  
                        k)
                     
                     
                        Tarjottavien vertailuarvojen lukumäärä.
                     
                  2.   ORGANISAATIORAKENNE JA HALLINTO
            
                        a)
                     
                     
                        Sisäinen organisaatiorakenne: ylin johto, toimivan johdon komiteat, valvontatoiminto ja kaikki muut organisaation sisäiset elimet, jotka toimivat merkittävissä johtotehtävissä vertailuarvon tarjonnan yhteydessä, mukaan lukien niiden
                        
                                    i)
                                 
                                 
                                    tehtävänmääritys tai sitä koskeva yhteenveto; ja
                                 
                              
                                    ii)
                                 
                                 
                                    velvollisuus noudattaa hallinnointikoodia tai vastaavia määräyksiä.
                                 
                              
                  
                        b)
                     
                     
                        Menettelyt, joilla varmistetaan, että hallinnoijan työtekijöillä ja muilla luonnollisilla henkilöillä, joiden palvelut ovat hallinnoijan käytettävissä tai määräysvallassa ja jotka osallistuvat suoraan vertailuarvon tarjontaan, on tarvittavat taidot, tiedot ja kokemus heille annettujen tehtävien hoitamiseksi ja että he toimivat asetuksen (EU) 2016/1011 4 artiklan 7 kohdan säännöksiä noudattaen.
                     
                  
                        c)
                     
                     
                        Vertailuarvon tarjontaan osallistuvien työntekijöiden lukumäärä (määräaikaiset ja vakituiset työntekijät).
                     
                  3.   ETURISTIRIIDAT
            
                        a)
                     
                     
                        Toimintatavat ja menettelyt seuraavien kysymysten ratkaisemista varten:
                        
                                    i)
                                 
                                 
                                    miten nykyiset ja mahdolliset tulevat eturistiriidat tunnistetaan ja kirjataan ja miten niitä hallitaan, vähennetään, estetään tai korjataan;
                                 
                              
                                    ii)
                                 
                                 
                                    hakijaan tai tiettyyn hakijan tarjoamaan vertailuarvoon liittyvät tilanteet, joissa voi todennäköisimmin syntyä eturistiriitoja: esimerkiksi kun vertailuarvon määrittämisprosessissa käytetään asiantuntemukseen perustuvaa päättelyä tai harkintavaltaa, kun hakija on samassa konsernissa vertailuarvon käyttäjänä ja kun hakija on yksi toimija markkina- tai taloustilanteessa, jota vertailuarvolla pyritään mittaamaan.
                                 
                              
                  
                        b)
                     
                     
                        Vertailuarvoa tai vertailuarvoryhmää koskeva luettelo, jossa mainitaan kaikki olennaiset tunnistetut eturistiriidat sekä niiden vähentämiseen tähtäävät toimenpiteet. Jokaista kriittistä vertailuarvoa koskeva ajantasainen luettelo, joka sisältää tosiasialliset ja mahdolliset eturistiriidat sekä niiden vähentämiseen tähtäävät toimenpiteet.
                     
                  
                        c)
                     
                     
                        Palkka- ja palkkiopolitiikan rakenne: näissä tiedoissa on täsmennettävä, mitä perusteita käytetään niiden henkilöiden palkkojen ja palkkioiden määrittämisessä, jotka osallistuvat suoraan tai välillisesti vertailuarvojen tarjontaan.
                     
                  4.   SISÄINEN VALVONTARAKENNE, VALVONTA- JA VASTUUVELVOLLISUUSKEHYS
            
                        a)
                     
                     
                        Vertailuarvon tai vertailuarvoryhmän tarjonnan seurannassa sovellettavat toimintatavat ja menettelyt muun muassa seuraavien osa-alueiden osalta:
                        
                                    i)
                                 
                                 
                                    tietotekniikkajärjestelmät;
                                 
                              
                                    ii)
                                 
                                 
                                    riskienhallinta ja siihen liittyen kuvaus riskeistä, joita voi syntyä ja jotka voivat vaikuttaa tarjotun vertailuarvon tarkkuuteen, koskemattomuuteen ja edustavuuteen tai tarjontatoiminnan jatkuvuuteen, sekä riskien vähentämiseen tähtäävät toimenpiteet;
                                 
                              
                                    iii)
                                 
                                 
                                    asetuksen (EU) 2016/1011 5 artiklassa kuvatun ja asetuksen (EU) 2016/1011 5 artiklan 5 kohdan nojalla hyväksytyissä teknisissä sääntelystandardeissa (1) tarkennetun valvontatoiminnon rakenne, tehtävät ja toiminta, mukaan lukien valvontatoimintoon kuuluvien henkilöiden nimittämistä, sijaistamista tai erottamista koskevat menettelyt;
                                 
                              
                                    iv)
                                 
                                 
                                    asetuksen (EU) 2016/1011 6 artiklassa kuvatun valvontakehyksen rakenne, tehtävät ja toiminta, mukaan lukien kehyksestä vastaavien henkilöiden nimittämistä, sijaistamista tai erottamista koskevat menettelyt;
                                 
                              
                                    v)
                                 
                                 
                                    asetuksen (EU) 2016/1011 7 artiklassa kuvatun vastuuvelvollisuuskehyksen rakenne, tehtävät ja toiminta, mukaan lukien kehyksestä vastaavien henkilöiden nimittämistä, sijaistamista tai erottamista koskevat menettelyt.
                                 
                              
                  
                        b)
                     
                     
                        Vertailuarvon väliaikaista määrittämistä ja julkaisemista koskevat valmiussuunnitelmat, mukaan lukien liiketoiminnan jatkuvuus- ja palautumissuunnitelmat.
                     
                  
                        c)
                     
                     
                        Menettelyt, joilla johtajat, työntekijät ja muut luonnolliset henkilöt, joiden palvelut on asetettu hakijan käyttöön tai valvontaan, raportoivat sisäisesti asetuksen (EU) 2016/1011 rikkomisista.
                     
                  5.   KUVAUS TARJOTTAVISTA VERTAILUARVOISTA TAI VERTAILUARVORYHMISTÄ
            
                        a)
                     
                     
                        Kuvaus tarjotusta tai tarjottavaksi aiotusta vertailuarvosta tai vertailuarvoryhmästä sekä asianomaisesta vertailuarvotyypistä hakijan parhaan tiedon mukaan ja ottaen huomioon asetuksen (EU) 2016/1011 säännökset. Kuvaukseen on liitettävä tiedot vertailuarvotyypin määrittämiseen käytetyistä lähteistä.
                     
                  
                        b)
                     
                     
                        Kuvaus kohteena olevasta markkina- tai taloustilanteesta, jota vertailuarvolla tai vertailuarvoryhmällä pyritään mittaamaan, sekä tiedot kuvauksen laatimiseen käytetyistä lähteistä.
                     
                  
                        c)
                     
                     
                        Kuvaus vertailuarvon tai vertailuarvoryhmän tietolähteistä sekä asetuksen (EU) 2016/1011 15 artiklassa kuvatut käytännesäännöt ja kriittisten vertailuarvojen osalta tietolähteiden nimi ja sijainti.
                     
                  
                        d)
                     
                     
                        Tiedot toimenpiteistä, joilla käsitellään vertailuarvon tai vertailuarvoryhmän määrittämiseen tai julkaisemiseen liittyviä oikaisuja.
                     
                  
                        e)
                     
                     
                        Tiedot asetuksen (EU) 2016/1011 28 artiklan 1 kohdan mukaisesta menettelystä, joka hallinnoijan on toteutettava vertailuarvon tai vertailuarvoryhmän muutosten tai lakkaamisen yhteydessä.
                     
                  6.   SYÖTTÖTIEDOT JA MENETELMÄT
            
                        a)
                     
                     
                        Kunkin vertailuarvon tai vertailuarvoryhmän osalta toimintatavat ja menettelyt, joita sovelletaan syöttötietoihin, mukaan lukien
                        
                                    i)
                                 
                                 
                                    käytettävien syöttötietojen tyyppi, käytön ensisijaisuusjärjestys ja mahdollinen asiantuntemukseen perustuvan päättelyn tai harkintavallan käyttö;
                                 
                              
                                    ii)
                                 
                                 
                                    kaikki menettelyt, joilla varmistetaan syöttötietojen riittävyys, asianmukaisuus ja todennettavuus;
                                 
                              
                                    iii)
                                 
                                 
                                    perusteet, joilla määritetään, kuka saa toimittaa syöttötietoja hallinnoijalle, ja tietolähteiden valintaprosessi;
                                 
                              
                                    iv)
                                 
                                 
                                    tietolähteen syöttötietojen arviointi ja syöttötietojen validointiprosessi.
                                 
                              
                  
                        b)
                     
                     
                        Kunkin vertailuarvon tai vertailuarvoryhmän osalta seuraavat menetelmiä koskevat tiedot:
                        
                                    i)
                                 
                                 
                                    menetelmiä koskeva kuvaus, jossa korostetaan menetelmien keskeisiä osatekijöitä; kuvauksesta säädetään asetuksen (EU) 2016/1011 13 artiklassa, ja siitä on annettu tarkentavia säännöksiä asetuksen (EU) 2016/1011 13 artiklan 3 kohdan nojalla hyväksytyissä teknisissä sääntelystandardeissa (2);
                                 
                              
                                    ii)
                                 
                                 
                                    toimintatavat ja menettelyt muun muassa seuraavien osa-alueiden osalta:
                                    
                                                1)
                                             
                                             
                                                menetelmien validointia ja uudelleentarkastelua varten toteutetut toimenpiteet, mukaan lukien mahdolliset suoritetut kokeet tai toteumatestaukset;
                                             
                                          
                                                2)
                                             
                                             
                                                konsultointimenettely, joka koskee kaikkia menetelmiin ehdotettuja olennaisia muutoksia.
                                             
                                          
                              
                  7.   ULKOISTAMINEN
            Jos jokin vertailuarvon tai vertailuarvoryhmän tarjontaprosessiin kuuluva osa ulkoistetaan, ilmoitetaan seuraavat tiedot:
            
                        a)
                     
                     
                        asianomaiset ulkoistamisjärjestelyt, palvelutasosopimukset mukaan luettuina, joihin sisältyy näyttö asetuksen (EU) 2016/1011 10 artiklan noudattamisesta;
                     
                  
                        b)
                     
                     
                        ulkoistettuja toimintoja koskevat yksityiskohtaiset tiedot, paitsi jos tiedot sisältyvät jo asianomaisiin sopimuksiin;
                     
                  
                        c)
                     
                     
                        ulkoistettujen toimintojen valvontaa koskevat toimintatavat ja menettelyt.
                     
                  8.   MUUT TIEDOT
            
                        a)
                     
                     
                        Hakija voi toimittaa hakemukseensa liittyviä lisätietoja, jotka sen katsoo tarpeellisiksi.
                     
                  
                        b)
                     
                     
                        Hakijan on toimitettava vaaditut tiedot sillä tavalla ja siinä muodossa kuin toimivaltainen viranomainen edellyttää.
                     
                  
               (1)  Komission delegoitu asetus (EU) 2018/1637, annettu 13 päivänä heinäkuuta 2018, Euroopan parlamentin ja neuvoston asetuksen (EU) 2016/1011 täydentämisestä valvontatoimintoa koskevia menettelyjä ja ominaisuuksia koskevilla teknisillä sääntelystandardeilla (katso tämän virallisen lehden sivu 1).
            
               (2)  Komission delegoitu asetus (EU) 2018/1641, annettu 13 päivänä heinäkuuta 2018, Euroopan parlamentin ja neuvoston asetuksen (EU) 2016/1011 täydentämisestä teknisillä sääntelystandardeilla niiden tietojen määrittämiseksi, jotka kriittisten tai merkittävien vertailuarvojen hallinnoijien on toimitettava vertailuarvon määrittämisessä käytetyistä menetelmistä, menetelmien sisäisestä arvioinnista ja hyväksymisestä ja olennaisten menetelmämuutosten tekemisessä sovellettavista menettelyistä (katso tämän virallisen lehden sivu 21).
         
      
      
         
            LIITE II
            
               Asetuksen (EU) 2016/1011 34 artiklan mukaisessa rekisteröintihakemuksessa toimitettavat tiedot
            
            
                         
                     
                     
                        Merkintä ”A” tarkoittaa ”sovelletaan” (applicable).
                     
                  
                         
                     
                     
                        Merkintä ”N/A” tarkoittaa ”ei sovelleta” (not applicable).
                     
                  
                        Liitteessä I oleva kohta
                     
                     
                        Valvotut yhteisöt, jotka tarjoavat ainoastaan muita kuin kriittisiä vertailuarvoja
                     
                     
                        Yhteisöt, jotka tarjoavat ainoastaan muita kuin merkittäviä vertailuarvoja
                     
                  
                        1)   Yleiset tiedot
                        
                     
                  
                        1 a)
                     
                     
                        Täydellinen nimi
                     
                     
                        A
                     
                     
                        A
                     
                  
                        1 b)
                     
                     
                        Osoite
                     
                     
                        A
                     
                     
                        A
                     
                  
                        1 c)
                     
                     
                        Oikeudellinen asema
                     
                     
                        A
                     
                     
                        A
                     
                  
                        1 d)
                     
                     
                        Verkkosivusto
                     
                     
                        A
                     
                     
                        A
                     
                  
                        1 e)
                     
                     
                        Yhteyshenkilö
                     
                     
                        A
                     
                     
                        A
                     
                  
                        1 f)
                     
                     
                        Nykyinen toimilupatilanne
                     
                     
                        A (1)
                        
                     
                     
                        A (1): valvotut yhteisöt
                        N/A: muut kuin valvotut yhteisöt
                     
                  
                        1 g)
                     
                     
                        Harjoitetut toiminnot
                     
                     
                        A (1)
                        
                     
                     
                        A (1)
                        
                     
                  
                        1 h)
                     
                     
                        Perustamisasiakirjat
                     
                     
                        A (1)
                        
                     
                     
                        A (1)
                        
                     
                  
                        1 i)
                     
                     
                        Konsernirakenne
                     
                     
                        A (1)
                        
                     
                     
                        A (1)
                        
                     
                  
                        1 j)
                     
                     
                        Oma ilmoitus hyvästä maineesta
                     
                     
                        A (1)
                        
                     
                     
                        A (1)
                        
                     
                  
                        1 k)
                     
                     
                        Vertailuarvojen lukumäärä
                     
                     
                        A
                     
                     
                        A
                     
                  
                        2)   Organisaatiorakenne ja hallinto
                        
                     
                  
                        2 a)
                     
                     
                        Sisäinen organisaatiorakenne
                     
                     
                        A
                     
                     
                        A
                     
                  
                        2 b)
                     
                     
                        Työntekijät
                     
                     
                        A
                     
                     
                        A
                     
                  
                        2 c)
                     
                     
                        Henkilöresurssit
                     
                     
                        A
                     
                     
                        N/A
                     
                  
                        3)   Eturistiriidat
                        
                     
                  
                        3 a)
                     
                     
                        Toimintatavat ja menettelyt
                     
                     
                        A (2)
                        
                     
                     
                        A (2) yhteenvetona
                     
                  
                        3 b)
                     
                     
                        Olennaiset eturistiriidat
                     
                     
                        A
                     
                     
                        N/A
                     
                  
                        3 c)
                     
                     
                        Palkka- ja palkkiopolitiikan rakenne
                     
                     
                        A
                     
                     
                        A
                     
                  
                        4)   Sisäinen valvontarakenne, valvonta- ja vastuuvelvollisuuskehys
                        
                     
                  
                        4 a)
                     
                     
                        Vertailuarvon tarjonnan seurannassa sovellettavat toimintatavat ja menettelyt
                     
                     
                        A
                     
                     
                        A (3) yhteenvetona
                     
                  
                        4 b)
                     
                     
                        Vertailuarvon määrittämistä ja julkaisemista koskevat sisäiset järjestelyt
                     
                     
                        A
                     
                     
                        A yhteenvetona
                     
                  
                        4 c)
                     
                     
                        Sisäinen raportointi rikkomisista
                     
                     
                        A
                     
                     
                        A yhteenvetona
                     
                  
                        5)   Kuvaus tarjottavista vertailuarvoista
                        
                     
                  
                        5 a)
                     
                     
                        Kuvaus
                     
                     
                        A (4)
                        
                     
                     
                        A yhteenvetona
                     
                  
                        5 b)
                     
                     
                        Kohteena oleva markkina
                     
                     
                        A (4)
                        
                     
                     
                        A yhteenvetona
                     
                  
                        5 c)
                     
                     
                        Tietolähteet
                     
                     
                        A (4)
                        
                     
                     
                        A yhteenvetona
                     
                  
                        5 d)
                     
                     
                        Oikaisut
                     
                     
                        A (4)
                        
                     
                     
                        A yhteenvetona
                     
                  
                        5 e)
                     
                     
                        Muutokset ja lakkaaminen
                     
                     
                        A (4)
                        
                     
                     
                        A yhteenvetona
                     
                  
                        6)   Syöttötiedot ja menetelmät
                        
                     
                  
                        6 a) i)
                     
                     
                        Käytettävien syöttötietojen kuvaus
                     
                     
                        A (4)
                        
                     
                     
                        A yhteenvetona
                     
                  
                        6 a) ii)
                     
                     
                        Syöttötiedot – riittävyys, asianmukaisuus ja todennettavuus
                     
                     
                        A (4)
                        
                     
                     
                        A (5) yhteenvetona
                     
                  
                        6 a) iii)
                     
                     
                        Tietolähteet
                     
                     
                        A (4)
                        
                     
                     
                        A yhteenvetona
                     
                  
                        6 a) iv)
                     
                     
                        Tietolähteen syöttötietojen arviointi ja syöttötietojen validointi
                     
                     
                        A (6)
                        
                     
                     
                        N/A
                     
                  
                        6 b) i)
                     
                     
                        Menetelmiä koskeva kuvaus
                     
                     
                        A (4)
                        
                     
                     
                        A yhteenvetona
                     
                  
                        6 b) ii) 1)
                     
                     
                        Validointi/uudelleentarkastelu
                     
                     
                        A (4)
                        
                     
                     
                        A yhteenvetona
                     
                  
                        6 b) ii) 2)
                     
                     
                        Olennaiset muutokset
                     
                     
                        A (6)
                        
                     
                     
                        N/A
                     
                  
                        7)   Ulkoistaminen
                        
                     
                  
                        7 a)
                     
                     
                        Sopimukset
                     
                     
                        A (6)
                        
                     
                     
                        N/A
                     
                  
                        7 b)
                     
                     
                        Ulkoistetut toiminnot
                     
                     
                        A (6)
                        
                     
                     
                        A yhteenvetona
                     
                  
                        7 c)
                     
                     
                        Valvonta
                     
                     
                        A (6)
                        
                     
                     
                        A yhteenvetona
                     
                  
                        8)   Muut tiedot
                        
                     
                  
                        8 a)
                     
                     
                        Lisätiedot
                     
                     
                        A
                     
                     
                        A
                     
                  
                        8 b)
                     
                     
                        Muoto
                     
                     
                        A
                     
                     
                        A
                     
                  
               (1)  Poikkeuksena ovat tilanteet, joissa yhteisö jo kuuluu toimivaltaisen viranomaisen harjoittaman valvonnan piiriin muun toiminnan kuin vertailuarvojen tarjonnan osalta.
            
               (2)  Hakija voi halutessaan jättää toimittamatta liitteessä I olevan 3 kohdan a alakohdan iii alakohtaan liittyvät tiedot tarjoamansa merkittävän tai muun kuin merkittävän vertailuarvon osalta.
            
               (3)  Hakija voi jättää toimittamatta tiedot, jotka liittyvät liitteessä I olevan 4 kohdan a alakohdan iii alakohtaan (lukuun ottamatta tietoja pysyvän valvontatoiminnon perustamisesta ja ylläpitämisestä) ja liitteessä I olevan 4 kohdan a alakohdan iv ja v alakohtaan (tiettyjen valvonta- ja vastuuvelvollisuuskehyksestä toimitettavien tietojen osalta), kun kyseessä on sen tarjoama muu kuin merkittävä vertailuarvo.
            
               (4)  Jos valvottu yhteisö tarjoaa sekä merkittäviä että muita kuin merkittäviä vertailuarvoja, se voi toimittaa kyseiset tiedot yhteenvetona, kun on kyse muista kuin merkittävistä vertailuarvoista.
            
               (5)  Hakija voi halutessaan jättää toimittamatta syöttötietojen todennettavuutta koskevat tiedot tarjoamansa muun kuin merkittävän vertailuarvon osalta.
            
               (6)  Jos valvottu yhteisö tarjoaa sekä merkittäviä että muita kuin merkittäviä vertailuarvoja, se voi toimittaa kyseiset tiedot ainoastaan tarjoamiensa merkittävien vertailuarvojen osalta.